钦定古今图书集成/明伦汇编/闺媛典/第088卷 > 张秉文妻方氏〈妾陈氏附〉
## 钦定古今图书集成/明伦汇编/闺媛典/第088卷 > 张秉文妻方氏〈妾陈氏附〉

按《安庆府志》：“方氏，桐城人，方伯张秉文妻，名孟式，廷
尉大镇之长女也。幼娴女史，秉文无子，为广置侍妾，
随举数子。所著有《纫兰阁集》十二卷。崇祯己卯，随秉
文任山东。文殉难，方率妾扬州陈氏同蹈后河，寒冰
铿然，方凿罅就溺。后得恤典各有差。又一妾陈氏，在
围城中，以遗腹不死，殡三丧，舆归请恤，易棺营葬，教”
子成立。朝命予荫，不私其子。终身布素茹斋，三十年
而没。